EkBass/fiwiki-20250220-pages-articles huggingface dataset:
Yksi ja ainoa

Yksi ja ainoa on Mallory Stevensin kirjoittama hevoskirja, jossa kerrotaan pian 13 vuotta täyttävästä Chrissiestä, jolla on ollut aina vain yksi toive: oma varsa. Chrissien isoisä, isä ja veli ovat kasvattaneet omat varsansa, ja nyt oli Chrissien aika. Chrissiellä on suosikkihevosensa Excellence joka synnyttää pian. Kun Excellence on synnyttänyt varsan Outstangin niin Chrissie ihastuu varsaan niin ettei edes muista mitää muuta. Mutta pian hevonen Teacup synnyttää varsan ,joka on Chrissien mielestä ruma. Chrissie viettää koko lomansa Excelencen ja Outstangin kanssa ja unelmoi, kuinka hän saisi yhden vuoden kasvattaa Outstangia, mutta pian on hänen 13-vuotissyntymäpäivänsä ja hän saa oman varsan kasvatettavaksi, ja hän saa Teacupin varsan, Squire's Boyn, jonka nimeksi kuitenkin tulee Kompura. Pian Chrissie huomaa että viettää Kompuran lähellä koko ajan. Kirjastosta varmasti löytyy näitä Mallory Stevensin kirjoja ja kirja Yksi ja ainoa. ==Aiheesta muualla== *http://mallorystevens.ponymadbooklovers.co.uk/ Luokka:Hevoskirjat
Lahorusokkaat

Lahorusokkaat (Pluteus) on helttasienisuku. Eräät lahorusokaslajit sisältävät hermoston toimintaa väliaikaisesti häiritseviä hermomyrkkyjä – psilosybiiniä ja psilosiinia – mutta niitä voidaan käyttää psykedeelisen vaikutuksen vuoksi myös päihteenä, kuten muitakin psilosybiinisieniä.http://www.paihdelinkki.fi/pikatieto/?c=Sienet == Lajeja == * Keltalahorusokas * Koivulahorusokas * Kääpiölahorusokas * Lehtolahorusokas * Pajulahorusokas * Ryppylahorusokas == Lähteet == == Aiheesta muualla == * Funet: Lahorusokkaat (Pluteus) * MushroomExpert: The Genus Pluteus * UniProt, Taxonomy: Pluteus *
Marijinskyi-palatsi

Marijinskyi-palatsi () on nykyisin Ukrainan presidentin edustustilana toimiva historiallinen rakennus Kiovan keskustassa. Barokkityylisen palatsin rakennustyöt alkoivat vuonna 1744 Venäjän keisarinnan Elisabetin käskystä hänen vieraillessaan suosikkinsa Aleksei Razumovskin kotimaassa Vähä- Venäjällä, ja se valmistui vuonna 1752. Rakennuksen suunnitteli vanhempi hoviarkkitehti Francesco Bartolomeo Rastrelli ja rakennutti arkkitehti Ivan Fjodorovitš Mitšurin (1700–1763). Palatsi toimi pitkään kenraalikuvernöörien palatsina. Se korjattiin 1870-luvulla Aleksanteri II:n aloitteesta ja nimettiin uudelleen hänen puolisonsa keisarinna Maria Aleksandrovnan mukaan ”Marian palatsiksi”. === Vallankumouksen jälkeen === Vallankumousvuosina 1917–1920 se oli vallankumouskomitean toimipaikkana. Vuonna 1920 rakennuksesta tehtiin koulu, ja vähän sen jälkeen museo. Toisen maailmansodan aikana rakennus vaurioitui pahoin, mutta se korjattiin alkuperäiseen kuntoon vuosina 1950–1980. Palatsi on nykyään Ukrainan presidentin edustusresidenssi. ==Kuvia== Kuva:Presidential Palace Ukraine.jpg|Palatsin puutarha. Kuva:Clinton Kuchma 2000 Kiev.jpg|Presidentti Kutšma Yhdysvaltain presidentin Bill Clintonin kanssa vuonna 2000. Kuva:Visit of Prince Nikolaus of Liechtenstein to Ukraine 04.jpg|Lichtensteinin prinssi Nikolauksen valtiovierailu Kiovassa vuonna 2018. ==Lähteet== == Aiheesta muualla == Luokka:Barokin arkkitehtuuri Luokka:Kiovan rakennukset ja rakennelmat Luokka:Petšerskin piiri Luokka:Ukrainan palatsit Luokka:Ukrainan virka-asunnot
The Eye

The Eye tarkoittaa seuraavia asioita: * The Eye (Jian Gui), hongkongilais- singaporelainen elokuva vuodelta 2002 * The Eye, yhdysvaltalainen elokuva vuodelta 2008 * The Eye, King Diamondin albumi * The Eye, Yellon albumi.
Héctor Sabatino Cardelli

Héctor Sabatino Cardelli (30. elokuuta 1941 – 7. marraskuuta 2022Catholic- Hierarchy.org: Bishop Héctor Sabatino Cardelli) oli argentiinalainen roomalaiskatolinen piispa. Hänet vihittiin papiksi Rosarion arkkihiippakuntaan 21. syyskuuta 1968 ja nimitettiin sen vihkipiispaksi sekä Furnos Maiorin titulaaripiispaksi 13. toukokuuta 1995. Piispaksi vihkiminen seurasi 14. heinäkuuta. Pääkonsekraattorina toimi Eduardo Vicente Mirás, jota avustivat Jorge Manuel López ja Mario Luis Bautista Maulión. Cardelli sai 2. toukokuuta 1998 nimityksen Concordian ja 21. helmikuuta 2004 San Nicolás de los Arroyosin hiippakunnan piispaksi. == Lähteet == Luokka:Argentiinalaiset papit Luokka:Katoliset piispat Luokka:Vuonna 1941 syntyneet Luokka:Vuonna 2022 kuolleet
Milton Ager

Milton Ager (6. lokakuuta 1893 Los Angeles – 6. toukokuuta 1979 Chicago) oli yhdysvaltalainen säveltäjä. Hän aloitti uransa mykkäelokuvien ja vaudeville- esitysten pianistina ja myöhemmin sovittamalla ja markkinoimalla muun muassa Irving Berlinin ja Walter Donaldsonin sävellyksiä. Ensimmäisen maailmansodan aikana sävelsi Al Jolsonille menestyskappaleen ”Everything Is Peaches Down in Georgia”. Vuonna 1921 hän julkaisi kappaleen ”Nobody’s Baby” ja seuraavana vuonna kappaleen ”Who Cares”. Ager teki sodan jälkeen New Yorkissa yhteistyötä puolalaissyntyisen sanoittaja Jack Yellenin kanssa. He kirjoittivat muun muassa kappaleet ”Hard-Hearted Hannah” (1924) ja ”Ain’t She Sweet?” (1927). He kirjoittivat myös musiikkiraidan Sophie Tuckerin ensimmäiseen elokuvaesiintymiseen Honky Tonk. Paul Whiteman esitti heidän kappaleensa ”Happy Feet”, ”Happy Days Are Here Again” ja ”A Bench in the Park” vuoden 1930 elokuvassa King of Jazz. Vuodesta 1922 alkaen he johtivat julkaisuyhtiötään nimeltä Ager, Yellen & Bornstein. Heidän kappalettaan ”Happy Days Are Here Again” käytettiin Franklin D. Rooseveltin presidentinvaalikampanjassa vuonna 1932 ja siitä on tullut Yhdysvaltain demokraattisen puolueen tunnuskappale. 1930-luvulla Ager ja Yellen muuttivat Hollywoodiin. Heidän kappaleensa eivät enää menestyneet ja Yellen vetäytyi musiikinteosta lähes kokonaan Warner Brothersin ostettua heidän tuotantoyhtiönsä. Ager jatkoi säveltämistä 1940-luvulle asti työskennellen eri sanoittajien kanssa. Hänen yhteistyökumppaneihinsa kuuluivat muun muassa Joe Young, Jean Schwartz, Stanley Adams ja Joseph McCarthy. Ager jäi eläkkeelle pian toisen maailmansodan jälkeen ja yhteistyö Yellenin kanssa jäi hänen uransa menestyksekkäimmäksi ajaksi. Ager valittiin Songwriters Hall of Fameen vuonna 1972. Hän kuoli Los Angelesissa vuonna 1979. == Lähteet == Luokka:Yhdysvaltalaiset säveltäjät Luokka:Songwriters Hall of Fame Luokka:Vuonna 1893 syntyneet Luokka:Vuonna 1979 kuolleet
Alex Bogomolov Jr.

Alex Bogomolov Jr. (s. 23. huhtikuuta 1983 Moskova) on venäläinen tennispelaaja. Parhaimmillaan hän on sijoittunut ATP-maailmanlistalla sijalle 33. Heinäkuussa 2002 Bogomolov pääsi karsintojen kautta ensimmäiseen ATP- turnaukseensa, Farmers Classic -turnaukseen Los Angelesissa. Turnauksen ensimmäisellä kierroksella hän voitti maailmanlistan kolmosen Tommy Haasin, mutta hävisi toisella kierroksella Nicolas Kieferille. Maaliskuussa 2011 hän voitti Miami Masters -turnauksen toisella kierroksella maailmanlistan viitosen Andy Murrayn, mutta hävisi kolmannella kierroksella John Isnerille. Wimbledonissa 2011 ja Yhdysvaltain avoimissa 2011 hän selviytyi kolmannelle kierrokselle. == Lähteet == == Aiheesta muualla == Luokka:Venäläiset tennispelaajat Luokka:Yhdysvaltalaiset tennispelaajat Luokka:Vuonna 1983 syntyneet Luokka:Elävät henkilöt
Troy Polamalu

Troy Aumua Polamalu (s. 19. huhtikuuta 1981 Garden Grove, Kalifornia) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän pelasi koko ammattilaisuransa NFL-liigan Pittsburgh Steelersissä. ==NFL-ura== Pittsburgh Steelers varasi Etelä-Kalifornian yliopiston joukkueessa pelanneen Polamalun vuoden 2003 NFL:n varaustilaisuuden ensimmäisellä kierroksella, tilaisuuden 16. pelaajana. Kovista taklauksistaan tunnettu Polamalu voitti urallaan Super Bowlin kahdesti, kausina 2005 ja 2008. Hänet myös valittiin kahdeksan kertaa NFL:n tähdistöotteluun Pro Bowliin. Polamalu lopetti pelaajauransa kauteen 2014. ==Muuta== Polamalun tavaramerkiksi ovat muodostuneet hänen pitkät hiuksensa. Polamalulla on mainossopimus Procter & Gamble -yhtiön kanssa, jonka Head & Shoulders -hiustenhoitotuotteita hän mainostaa. Procter & Gamble on vakuuttanut Polamalun hiukset miljoonasta dollarista. ==Lähteet== ==Aiheesta muualla== *Polamalun virallinen kotisivu Luokka:Yhdysvaltalaiset amerikkalaisen jalkapallon pelaajat Luokka:Vuonna 1981 syntyneet Luokka:Elävät henkilöt Luokka:Amerikansamoalaiset
Edvin Mattiasson

Berndt Edvin Mattiasson (16. huhtikuuta 1890 Trelleborg – 15. maaliskuuta 1975 Malmö) oli ruotsalainen kreikkalais-roomalaisen tyylin painija ja olympiamitalisti. Mattiasson saavutti pronssia Tukholman kesäolympialaisissa 1912 67,5 kilogramman painoluokassa, jossa hänen edelleen sijoittuivat kultaa voittanut Suomen Emil Väre ja hopealle yltänyt Mattiassonin maanmies Gustaf Malmström. == Lähteet == * Edvin Mathiasson Biography and Olympic Results Olympics at Sports-Reference.com * Profiili Painitietokanta foeldeak.com * Profiili Ruotsin olympiakomitean sivustolla Luokka:Ruotsalaiset kreikkalais- roomalaisen tyylin painijat Luokka:Ruotsalaiset olympiamitalistit Luokka:Vuonna 1890 syntyneet Luokka:Vuonna 1975 kuolleet
Mario Luis Bautista Maulión

Mario Luis Bautista Maulión (4. joulukuuta 1934 – 27. syyskuuta 2020Catholic- Hierarchy.org: Archbishop Mario Luis Bautista Maulión) oli argentiinalainen roomalaiskatolinen arkkipiispa. Hänet vihittiin papiksi Rosarion hiippakuntaan 11. kesäkuuta 1960 ja nimitettiin sen vihkipiispaksi sekä Febianan titulaaripiispaksi 21. maaliskuuta 1986. Piispaksi vihkiminen seurasi 23. toukokuuta. Pääkonsekraattorina toimi Jorge Manuel López, jota avustivat Ubaldo Calabresi ja Desiderio Elso CollinoRosario oli 12. elokuuta 1963 korotettu arkkihiippakunnaksi.Catholic-Hierarchy.org: Archdiocese of Rosario Maulión sai 8. toukokuuta 1995 nimityksen San Nicolás de los Arroyosin hiippakunnan piispaksi sekä 29. huhtikuuta 2003 Paranán arkkihiippakunnan arkkipiispaksi, jona hän toimi, kunnes jäi eläkkeelle 4. marraskuuta 2010. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1934 syntyneet Luokka:Vuonna 2020 kuolleet
Ramón Alfredo Dus

Ramón Alfredo Dus (s. 22. toukokuuta 1956) on argentiinalainen roomalaiskatolinen arkkipiispa. Hänet vihittiin papiksi Paranán arkkihiippakuntaan 8. joulukuuta 1980 ja nimitettiin Reconquistan hiippakunnan vihkipiispaksi sekä Thibican titulaaripiispaksi 5. elokuuta 2005. Piispaksi vihkiminen seurasi 17. syyskuuta. Pääkonsekraattorina toimi Mario Luis Bautista Maulión, jota avustivat Estanislao Esteban Karlic ja Andrés Stanovnik.Catholic-Hierarchy.org: Bishop Ramón Alfredo Dus Dus sai 26. maaliskuuta 2008 nimityksen Reconquistan piispaksi. Hänet nimitettiin 21. helmikuuta 2013 Resistencian arkkipiispaksi, jonka virkaan hänet asetettiin 3. toukokuuta. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1956 syntyneet Luokka:Elävät henkilöt
Dystopia (Iced Earthin albumi)

Dystopia on Iced Earth -yhtyeen vuonna 2011 julkaisema studioalbumi. Albumi on ensimmäinen Iced Earthin albumi, jolla Stu Block laulaa. Albumi debytoi Suomen virallisen listan sijalla 34. == Kappaleet == # # # # # # # # # # http://www.icedearth.com/discography/dystopia == Kokoonpano == ;Yhtye * Jon Schaffer – kitara, akustinen kitara, taustalaulu, tuottaja * Stu Block – laulu * Troy Seele – kitara * Freddie Vidales – bassokitara, taustalaulu * Brent Smedley – rummut ;Muut tekijät * Jim Morris – tuottaja, audiosuunnittelu, miksaaja, taustalaulu * Howard Helm – taustalaulu * Lindsay Vitola – taustalaulu] (kappaleessa "Anguish of Youth") * BJ Ramone – assistentti * Jason "Black Bart" Blackerby – assistentti * Nathan Perry – albumitaide ja -suunnittelu * Felipe Machado Franco – albumitaide ja -suunnittelu * Carsten Drescher – albumin layout == Arvostelut == * About.com: About.com: Album review * Allmusic: AllMusic review * Imperiumi: 10-/10Iced Earth - Dystopia Viitattu 12.1.2023. * Kaaoszine: 6/10Iced Earth - Dystopia Viitattu 12.1.2023. * Soundi: Iced Earth: Dystopia Viitattu 12.1.2023. ==Lähteet== == Aiheesta muualla == * Dystopia discogs.com -sivustolla * Luokka:Iced Earthin albumit Luokka:Vuoden 2011 albumit
Paranormal Activity 3

Paranormal Activity 3 on Yhdysvalloissa lokakuussa 2011 ja Suomessa marraskuussa 2011 ensi-iltansa saanut kauhuelokuva. Elokuvasarjan kolmannessa osassa kerrotaan aikaisempien osien päähenkilöiden lapsuudesta. == Rooleissa == Luokka:Kummitustaloelokuvat Luokka:Yliluonnolliset jännityselokuvat Luokka:Vuoden 2011 yhdysvaltalaiset elokuvat
Gösta Åsbrink

Karl Gösta Åsbrink (18. marraskuuta 1881 Ekerö – 19. huhtikuuta 1966 Tukholma) oli ruotsalainen voimistelija, nykyaikainen viisiottelija ja olympiavoittaja. Hän voitti olympiamitalin molemmissa lajeissaan. Åsbrink kuului Ruotsin joukkueeseen, joka voitti miesten joukkuevoimistelun kultaa Lontoon kesäolympialaisissa 1908. Neljä vuotta myöhemmin Tukholman kotiolympialaisissa Åsbrink osallistui nykyaikaiseen viisiotteluun, jossa sijoittui yksilökilpailun hopealle maanmiehensä Gösta Lilliehöökin jälkeen. Georg de Laval varmisti Ruotsille ensimmäistä kertaa olympialaisissa kilpaillussa lajissa kolmoisvoiton. == Lähteet == * Gösta Åsbrink Biography and Olympic Results Olympics at Sports-Reference.com * Profiili Ruotsin olympiakomitean sivustolla Luokka:Ruotsalaiset voimistelijat Luokka:Ruotsalaiset olympiavoittajat Luokka:Ruotsalaiset nykyaikaiset viisiottelijat Luokka:Vuonna 1881 syntyneet Luokka:Vuonna 1966 kuolleet
Apualus

Apualus on laivaston alus, joka on suunniteltu tukemaan taistelualuksia erilaisissa tehtävissä ja operaatioissa. Niitä ei ole suunniteltu taistelutehtäviin, vaikka niillä voikin olla aseistusta. Aseistus on normaalisti vain oma suojaa varten. == Tehtävät == *Täydennykset ovat apualusten yleisin tehtävä. Ne noutavat tukikohdista erilaista materiaalia laivastolle, joka kykenee siten toimimaan merelle pidempään yhtäjaksoisesti. Tankkeri on tämän alustyypin alalaji ja se on suunniteltu nimenomaan polttoaineiden noutamiseen. *Kuljetukset ovat nimenomaan tukikohtia huoltavia ja siten niihin käytetyt alukset ovat usein siviilikäytöstä kerättyjä ja mahdollisesti tehtävää varten muutettuja. *Korjaukset pitävät taistelualukset taistelualueella tarvitsematta hakeutua satamiin. *Satamapalvelut eli erilaiset laivaston hinaajat, proomut, veneet ja nosturit *Tutkimus, joka muun muassa mahdollistaa laivaston käyttämisen erilaisissa olosuhteissa. Luokka:Laivatyypit
Fentiatsiini

Fentiatsiini eli fenotiatsiini on kolmirenkainen heterosyklinen yhdiste, jonka johdoksia käytetään muun muassa antipsykoottisina lääkkeinä. Monet fentiatsiinijohdokset (mm. perfenatsiini) ovat kliinisesti merkittäviä antipsykootteja. Yhdisteestä käytetään myös nimiä dibentsotiatsiini, tiodifenyyliamiini ja dibentso-1,4-tiatsiini. Fentiatsiini syntetisoitiin jo 1800-luvulla. Fentiatsiinia käytettiin alun perin kemikaalien stabiliointiaineena, mitä myöhemmin käytettiin myös matolääkkeenä ja hyönteismyrkkynä 1930-luvulla haittaeläinten hermosoluja salpaavan vaikutuksen takia. Aineella ei ollut ihmisen hermosoluille merkittävää vaikutusta. == Lähteet == == Aiheesta muualla == *Onki: Fentiatsiinit * *Kyoto Encyclopedia of Genes and Genomes (KEGG): Phenothiazine *ChemBlink: Phenothiazine *
Dariénin kansallispuisto

Dariénin kansallispuisto on kansallispuisto, biosfäärialue ja Unescon maailmanperintökohde Panamassa. Maailmanperintöluetteloon puisto lisättiin vuonna 1981. Kansallispuisto sijaitsee maan itäosassa Dariénin maakunnassa Kolumbian rajalla. Kansallispuiston alue on lähes 6 000 neliökilometrin laajuinen, se kohoaa kivikkoiselta Tyynenmeren rannikolta alangoille ja ylängöille ja vuoria verhoavien pilvimetsien kautta 1 845 metriä korkealle Cerro Tacarcuna -vuorelle. Vuori on lähellä Karibianmeren rannikkoa. Kansallispuistossa on noin 2 500 kasvilajia, sekä lukemattomia lintu-, maaeläin ja jokikalalajeja. Kotoperäisiin nisäkkäisiin kuuluvat pekarit, tapiirit, panamanhiiriopossumit, puumat, jaguaarit ja oselotit. Lintulajeja on tavattu 533, joihin kuuluu suuri ja voimakas petolintu, harpyija. ==Lähteet== ==Aiheesta muualla== Luokka:Unescon maailmanperintökohteet Panamassa Luokka:Panaman kansallispuistot Luokka:Biosfäärialueet
Sui Lu

Sui Lu (, s. 1. huhtikuuta 1992 Zhuzhou) on kiinalainen telinevoimistelija, maailmanmestari ja Aasian kisojen kultamitalisti. Sui on voittanut voimistelijanurallaan viisi MM-mitalia, joista yhden kultaisen. Aasian kisoista hän voitti Kantonissa 2010 neljä kultamitalia. == Lähteet == * Sui Lu FIG Luokka:Kiinalaiset telinevoimistelijat Luokka:Kiinalaiset olympiamitalistit Luokka:Vuonna 1992 syntyneet Luokka:Elävät henkilöt
Tähänastisen elämäni kirjaimet

Tähänastisen elämäni kirjaimet on kirjailija Erno Paasilinnan muistelmakirja vuodelta 1996. Paasilinna kertoo siinä Paasilinnan lahjakkaan veljessarjan tarinan, kuinka köyhän perheen äiti kasvattaa lapsensa aikuisiksi.Armoitettu liioittelija Helsingin sanomat 25.5.2012 Pekka Tarkka tapasi Paasilinnan kirjan ilmestyttyä, ja Paasilinna puhui korppien tulosta paikalle, millä hän tarkoitti, että kun on julkaissut muistelmansa alkaa loppu olla lähellä.Pekka Tarkka: Erno Paasilinnan muistokirjoitus Helsingin sanomat 30.9.2000 Vesa Karonen sanoi kirjan ilmestyttyä, että se kertoo, että Paasilinna on elänyt kuten on opettanut: "Kirjailijaksi ei synnytä. On elettävä sellainen elämä josta syntyy kirjailija."Vesa Karonen: Yksinäinen sissi iskee valtaa vastaan. Helsingin sanomat 21.8.1996 == Lähteet == Luokka:Elämäkerrat ja muistelmat Luokka:Kirjat kirjallisuudesta Luokka:Suomalaiset tietokirjat Luokka:Vuoden 1996 kirjat
Yao Jinnan

Yao Jinnan (, s. 8. helmikuuta 1995 Fujian) on kiinalainen telinevoimistelija. Yao voitti Tokion MM-kilpailuista 2011 kolme mitalia: hopeaa puomilta ja pronssia neliottelusta sekä joukkuekilpailusta. Vuoden 2012 kesäolympialaisissa Lontoossa hän oli neljäs eritasonojapuilla ja joukkuekilpailussa.Yao Jinnan Bio, Stats, and Results | Olympics at Sports-Reference.com Hän saavutti Nanningin MM-kilpailuissa 2014 kultaa eritasonojapuilla ja hopeaa joukkuekilpailussa. == Lähteet == * Yao Jinnan FIG === Viitteet === Luokka:Kiinalaiset telinevoimistelijat Luokka:Vuonna 1995 syntyneet Luokka:Elävät henkilöt
Cheetah Chrome

Cheetah Chrome (oik. Eugene O’Connor, s. 18. helmikuuta 1955 Cleveland, Ohio) on yhdysvaltalainen muusikko, joka soitti kitaraa The Dead Boys -yhtyeessä. Cheetah Chrome oli ensimmäisiä amerikkalaisen punkrockin kitarasankareita 1970-luvun puolivälissä ja merkittävä osa New Yorkin CBGB-klubilla alkaneen amerikkalaisen punkin skeneä. ==Ura== Gene O’Connorina Clevelandissa syntynyt Cheetah Chrome oli jo nuorena suuri The Stoogesin, MC5:n ja Alice Cooperin fani, ja hän alkoi soittaa kitaraa niiden innoittamana. Cheetah soitti Clevelandissa useissa eri kokoonpanoissa yhdessä rumpali John Madanskyn kanssa, joka myöhemmin tunnettiin Dead Boysin rumpalina nimellä Johnny Blitz. Ilmoituksen kautta Chrome ja Blitz tapasivat muusikko Peter Laughnerin ja liittyivät hänen Rocket From The Tombs -protopunk-yhtyeeseensä. Bändi äänitti useita demoja, mutta luovat erimielisyydet hajottivat yhtyeen ennen kuin se ehti tehdä suurempaa vaikutusta Clevelandin ulkopuolella. Rocket From The Tombs hajosi kahdeksi paremmin tunnetuksi eri bändiksi. Laughner ja David Thomas perustivat kokeellisen Pere Ubun, kun taas Chrome ja Blitz yhdistivät voimansa Stiv Batorsin ja kitaristi Jimmy Zeron kanssa ja perustivat Dead Boysin. Yhtyeeseen liittyi myöhemmin myös basisti Jeff Magnum. Dead Boys soitti usein New Yorkissa CBGB-klubilla, ja vuonna 1977 se julkaisi debyyttialbuminsaYoung, Loud and Snotty. Albumilta löytyy yhtyeen klassikko ”Sonic Reducer”. Vuonna 1978 Dead Boys julkaisi vielä toisen albumin We Have Come for Your Children, jonka kappale ”Ain’t It Fun”, on yhtyeen tunnetuimpia. === Dead Boysin jälkeen === The Dead Boysin hajottua Cheetah Chrome soitti ympäri New Yorkia, The Stilettos- ja Cheetah Chrome and the Casualties -yhtyeiden kanssa. Hän äänitti myös soolosinglen ”Still Wanna Die”/”Take Me Home”. Hän soitti hetken aikaa myös Velvet Undergroundin laulajan Nicon taustabändissä. Vähän tämän jälkeen hän soitti Ronnie Spectorin sooloalbumilla Siren. 1980-luvulla hän teki useita levytyksiä, muun muassa oman yhtyeensä Cheetah Chrome and the Ghetto Dogsin kanssa. Hän soitti myös Jeff Dahlin kappaleessa ”I Kill Me”. Lisäksi hän soitti The Dead Boysin reunion-keikoilla 1980-luvulla. 1990-luvulla Cheetah Chrome muutti Nashvilleen Tennesseehen ja äänitti siellä livealbumin Alive in Detroit Hamtraickissa Michiganissa. Keikalla Chrome vitsaili huhusta, jonka mukaan hän olisi kuollut – huhu, joka oli johtanut jopa muistokirjoitukseen eräässä newyorkilaisessa sanomalehdessä. Vuonna 2002 hän soitti kitaraa False Alarm’s -yhtyeen albumilla Fuck’Em All We’ve All Ready (Now) Won! Chrome oli myös mukana lyhytikäisessä kokoonpanossa Shotgun Rationale yhdessä Testors-yhtyeen Sonny Vincentin ja The Replacementsin Bob Stinsonin kanssa. Hän soitti kitaraa myös Sonny Vincentin sooloalbumilla Pure Filth. Hänen asemansa punk-ikonina ikuistettiin Tommy Womackin kappaleessa ”Whatever Happened to Cheetah Chrome?” (”Mitä tapahtui Cheetah Chromelle?”), joka ilmestyi Womackin vuoden 1998 albumilla Positively Na Na. == Aiheesta muualla == * == Lähteet: == Luokka:Yhdysvaltalaiset muusikot Luokka:Vuonna 1955 syntyneet Luokka:Elävät henkilöt
Alexandra Cadanțu

Alexandra Cadanțu (s. 3. toukokuuta 1990 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 59 tammikuussa 2014. Hän on voittanut urallaan kahdeksan ITF-turnausta kaksinpelissä ja kuusi turnausta nelinpelissä. Grand Slam -turnauksen pääsarjassa Cadanțu pelasi ensimmäisen kerran Australian avoimissa 2012, jossa hän hävisi ensimmäisen kierroksen ottelunsa Roberta Vincille. == Lähteet == == Aiheesta muualla == * Alexandra Cadanțun kotisivut * * Luokka:Romanialaiset tennispelaajat Luokka:Vuonna 1990 syntyneet Luokka:Elävät henkilöt
Jiang Yuyuan

Jiang Yuyuan (, s. 1. marraskuuta 1991 Liuzhou, Guangxi) on kiinalainen telinevoimistelija, olympiavoittaja ja Aasian kisojen kultamitalisti. Jiang kuului Kiinan joukkuekilpailun olympiakultaa voittaneeseen joukkueeseen Pekingissä 2008. Permannon yksilökilpailussa hän oli neljäs, neliottelussa kuudes, eritasonojapuilla yhdeksäs ja puomilla 15:s. MM-kilpailuista Jiang on voittanut neljä mitalia, ja Aasian kisoista hänellä on yksi kultamitali Kantonista 2010. == Lähteet == * Jiang Yuyuan Biography and Olympic Results Olympics at Sports-Reference.com * Jiang Yuyuan FIG Luokka:Kiinalaiset telinevoimistelijat Luokka:Kiinalaiset olympiavoittajat Luokka:Vuonna 1991 syntyneet Luokka:Elävät henkilöt
Dublinin satama

Dublin Port () on Irlannin suurin satama. Sillä on sekä historiallista että nykyisin taloudellista merkitystä. Noin kaksi kolmasosaa Irlannin satamaliikenteestä kulkee Dublinin sataman kautta. Sataman ja sen maa-alueen, lähinnä Dublinin Northsiden, itäpään arvoksi on laskettu 25–30 miljardia euroa. ==Sijainti ja paikkatunnisteet== Dublinin nykyinen satama sijaitsee Liffeyn molemmin puolin sen suulla. Joen pohjoispuolella oleva sataman pääosa (205 hehtaaria) on East Wallin ja North Wallin toisessa päässä katsottuna Alexandra Quaylta. Joen eteläpuolella oleva sataman osuus on paljon pienempi (51 hehtaaria) ja on Pigeon Housen niemimaan alkupäässä. YK:n paikkatunniste (LOCODE) Dublinille on IE DUB. Sataman lauttaterminaaleille on sekä yhteinen (IE DFT, Ferryport Terminals) että erilliset tunnisteet: IE DFA Ferryport Terminal 1), IE DFB (Ferryport Terminal 2), IE DFC (Ferryport Terminal 3) ja IE MTL (Marine Terminal Ltd.) ==Palvelut== Sataman tärkein toiminto on rahdin käsittely. Siellä käy päivittäin monen kokoisia aluksia suurista konttilaivoista pieniin dieselproomuihin. Ro-ro-lauttoja kulkee päivittäin Irlanninmeren yli Walesin Holyheadiin, Englantiin Liverpooliin ja kesäaikaan Mansaarelle Douglasiin. Maailman suurin autolautta, Irish Ferriesin alus MS Ulysses, johon mahtuu 2 000 matkustajaa, liikennöi Holyheadin reittiä. Dublinin satamassa on myös risteilyalusten telakka. ==Lähteet== Satama Luokka:Irlannin satamat Luokka:Dublinin rakennukset ja rakennelmat
Audino Rodríguez y Olmos

Audino Rodríguez y Olmos (21. syyskuuta 1888 – 3. elokuuta 1965) oli argentiinalainen roomalaiskatolinen arkkipiispa. Hänet vihittiin papiksi 30. lokakuuta 1912 ja nimitettiin Santiago del Esteron hiippakunnan piispaksi 7. heinäkuuta 1927. Hänet asetettiin tähän virkaan 29. lokakuuta. Piispaksi konsekroinnin suoritti 16. lokakuuta Filippo Cortesi, jota avustivat Francisco Alberti ja José Américo Orzali.Catholic-Hierarchy.org: Archbishop Audino Rodríguez y Olmos Rodríguez y Olmos sai 3. marraskuuta 1939 nimityksen San Juan de Cuyon arkkihiippakunnan arkkipiispaksi, jonka virkaan hänet asetettiin 20. huhtikuuta 1940. Hän osallistui Vatikaanin toiseen kirkolliskokoukseen ja kuoli 76-vuotiaana virassa. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1888 syntyneet Luokka:Vuonna 1965 kuolleet
Ringaskiddy

Ringaskiddy () on kylä Irlannissa Corkin kreivikunnassa Corkin eteläpuolella. Siellä on tärkeä lauttasatama ja toinen Irlannin vapaasatamista. == Aiheesta muualla== * Ringaskiddy.org Luokka:Irlannin kylät
Romina Oprandi

Romina Sarina Oprandi (s. 29. maaliskuuta 1986 Jegenstorf) on sveitsiläinen tennispelaaja. Parhaimmillaan hän on ollut kaksinpelissä WTA-listan sijalla 32 kesäkuussa 2013. Hän on voittanut urallaan 22 ITF-turnausta kaksinpelissä ja yhden WTA-turnauksen nelinpelissä. Oprandi edusti Italiaa tammikuuhun 2012 asti. Grand Slam -turnauksissa Oprandi on päässyt parhaimmillaan kolmannelle kierrokselle Australian avoimissa 2012. Kesäkuussa 2011 Oprandi voitti maailmanlistan kakkosen, Kim Clijstersin, ’s-Hertogenboschin WTA-turnauksen toisella kierroksella. Oprandi selvitti turnauksessa tiensä lopulta välieriin asti, jossa hän joutui luovuttamaan toisessa erässä Jelena Dokićia vastaan. == Lähteet == == Aiheesta muualla == * Romina Oprandin profiili WTA:n kotisivuilla. Luokka:Italialaiset tennispelaajat Luokka:Sveitsiläiset tennispelaajat Luokka:Vuonna 1986 syntyneet Luokka:Elävät henkilöt
Alexandra Raisman

Alexanda ”Aly” Raisman (s. 25. toukokuuta 1994 Needham, Massachusetts) on yhdysvaltalainen telinevoimistelija, olympiavoittaja ja maailmanmestari. Raisman voitti Tokion MM-kilpailuissa 2011 kultaa joukkuekilpailussa ja pronssia permannolla. Neliottelussa ja puomilla hän oli neljäs. Vuotta aiemmin hän saavutti joukkuekilpailun MM-hopeaa ja sijoittui permannolla neljänneksi. Lontoon olympialaisissa 2012 hän voitti kolme mitalia: kultaa permannolla ja joukkuekilpailussa sekä pronssia puomilla. Lisäksi hän sijoittui neliottelussa neljänneksi. Hän voitti joukkuekilpailun maailmanmestaruuden Glasgow’ssa 2015. == Lähteet == * Alexandra Raisman FIG * * * Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Vuonna 1994 syntyneet Luokka:Elävät henkilöt
You Go to My Head

”You Go to My Head” on J. Fred Cootsin säveltämä ja Haven Gillespien sanoittama musiikkikappale vuodelta 1938. Kappaleesta tuli julkaisuvuonnaan suosittu usean eri artistin esittämänä. Glen Grayn Casa Loma Orchestra nosti sen listoilla yhdeksännelle sijalle. Myös Teddy Wilsonin orkesteri laulajanaan Nan Wynn sekä Larry Clintonin orkesteri laulaja Bea Wainin kanssa levyttivät listoille nousseet versiot vuonna 1938. Wilsonin levytys jäi vuonna 1940 hajonneen orkesterin viimeiseksi menestyskappaleeksi. Wilson levytti kappaleen uudelleen soolopianoversiona vuonna 1945. Jazzstandardiksi muodostuneen kappaleen ovat levyttäneet myös muun muassa Don Byas, Coleman Hawkins, Louis Armstrong ja Oscar Peterson. Kappaleen harmoninen rakenne on Cootsille epätyypillisen monimutkainen, mikä on saanut useat musiikkikriitikot vähättelemään säveltäjän muuta tuotantoa kappaleen rinnalla – häntä on jopa kuvattu ”yhden hitin ihmeeksi”. Cootsin ja Gillespien vuoden 1934 joululaulu ”Joulupukki matkaan jo käy” () on kuitenkin saavuttanut vielä suuremman suosion. == Lähteet == Luokka:Vuoden 1938 kappaleet Luokka:J. Fred Cootsin säveltämät kappaleet Luokka:Jazzstandardit
Julija Belokobylskaja

Julija Jurjevna Belokobylskaja (, s. 14. joulukuuta 1995 Rostov-na-Donu) on venäläinen telinevoimistelija. Belokobylskaja saavutti Tokion MM-kilpailuissa 2011 hopeaa joukkuekilpailussa. Saman vuoden EM-kilpailuissa Berliinissä hän voitti permannolla pronssia. == Lähteet == * Belokobylskaja Yulia FIG Luokka:Venäläiset telinevoimistelijat Luokka:Vuonna 1995 syntyneet Luokka:Elävät henkilöt
J. Fred Coots

John Frederick Coots (2. toukokuuta 1897 Brooklyn, New York – 8. huhtikuuta 1985 New York, New York) oli yhdysvaltalainen populaarimusiikin säveltäjä. Hänet tunnetaan muun muassa joululaulusta ”Joulupukki matkaan jo käy” (”Santa Claus Is Coming to Town, 1934) sekä kappaleista ”For All We Know” (1934) ja ”You Go to My Head” (1938). Coots syntyi New Yorkin Brooklynissä ja sai opetusta pianonsoittoon äidiltään. Hän päätti musiikkiuralle siirtymisestä vuonna 1914 ja jätti silloisen työnsä Wall Streetillä sijainneessa pankissa. Hän työskenteli pianistina musiikkikaupassa ja myöhemmin vaudeville- näytöksissä. Hän kirjoitti kappaleita muun muassa Sophie Tuckerille. Coots osallistui 1920-luvulla Broadway-näytelmien Sally, Irene and Mary (1922), Artists and Models (1924–1925) ja Sons o’ Guns (1929) säveltämiseen. Vuonna 1929 hän muutti Hollywoodiin ja Sons o’ Guns jäi hänen viimeiseksi Broadway- musikaalikseen. Hal Kempin orkesteri nauhoitti Cootsin sävellyksen ”I Still Get a Thrill Thinking of You” vuonna 1930. Vuonna 1934 Coots kirjoitti Sam M. Lewisin kanssa kappaleen ”For All We Know”, jonka ovat nauhoittaneet muun muassa Nina Simone, Nat King Cole, Rod Stewart, ja Stan Getz. Samana vuonna ilmestyi Haven Gillespien sanoittama ”Santa Claus Is Coming to Town”, joka tunnetaan Sauvo Puhtilan suomentamana nimellä ”Joulupukki matkaan jo käy”. Kappaleen esitti ensimmäisen kerran Eddie Cantor. Siitä tuli suosittu joululaulu ja Cootsin menestynein sävellys nuottijulkaisujen myynnillä mitattuna. Sitä myytiin yli neljä miljoonaa kappaletta. Vuonna 1938 Coots ja Gillespie kirjoittivat kappaleen ”You Go to My Head”. Kappale nousi yhdysvaltojen listalle ilmestymisvuonnaan kolmen eri artistin esittämänä ja siitä tuli yksi Cootsin esitetyimmistä kappaleista. Sen ovat nauhoittaneet muun muassa Teddy Wilson, Glen Gray, Larry Clinton, Coleman Hawkins ja Louis Armstrong. Coots valittiin Songwriters Hall of Fameen vuonna 1972. Hän kuoli New Yorkissa 8. huhtikuuta 1985. == Lähteet == Luokka:Yhdysvaltalaiset säveltäjät Luokka:Songwriters Hall of Fame Luokka:Vuonna 1897 syntyneet Luokka:Vuonna 1985 kuolleet
Miksi evoluutio on totta

Miksi evoluutio on totta () on Chicagon yliopiston ekologian ja evoluutiotutkimuksen professorin Jerry Coynen kirja evoluutiosta vuodelta 2009. Suomennos ilmestyi lokakuussa 2011 Vastapainolta. == Lähteet == == Aiheesta muualla == * Kirjan sivut . * Does the empirical nature of science contradict the revelatory nature of faith? Edge.org. * Greg Ross: An interview with Jerry Coyne . American Scientist 2009. * Janet Smith: Thrilled by fossil, chilled by feather. Times Higher Education 2.4.2009. * Ville Lähde: Evoluution kepposet. Voima 6.10.2009. * Mikko Pulliainen: ”Uskonto on paras itsensä huijaamisen tapa”. Aamulehti 18.10.2011. (arkistoitu versio) * Tiina Raevaara: Evoluutiosta ei voi lukea liikaa. Tarinoita tieteestä, Suomen kuvalehden blogit 20.10.2011. Luokka:Kirjat evoluutiosta Luokka:Vuoden 2009 kirjat Luokka:Yhdysvaltalaiset tietokirjat
Danell Leyva

Danell Leyva (synt. Danell Leyva González, s. 30. lokakuuta 1991 Matanzas, Kuuba) on yhdysvaltalainen telinevoimistelija ja maailmanmestari. Kuubassa syntynyt Leyva voitti Tokion MM-kilpailuissa 2011 maailmanmestaruuden nojapuilla ja pronssia joukkuekilpailussa. Seuraavana vuonna pidetyissä Lontoon olympialaisissa hän voitti kuusiottelun pronssia, sijoittui yksittäisillä telineillä parhaimmillaan viidenneksi (rekki) ja kuului viidenneksi sijoittuneeseen Yhdysvaltain joukkuekilpailujoukkueeseen. Leyva saavutti Nanningin MM-kilpailuissa 2014 hopeaa nojapuilla ja pronssia joukkuekilpailussa. Hän sijoittui Glasgow'n MM-kilpailuissa 2015 rekillä toiseksi. == Lähteet == * Leyva Danell USA FIG * === Viitteet === Luokka:Yhdysvaltalaiset telinevoimistelijat Luokka:Yhdysvaltalaiset olympiamitalistit Luokka:Vuonna 1991 syntyneet Luokka:Elävät henkilöt
Inka Venetvaara

Inka Venetvaara on suomalainen poliitikko ja opiskelija. Hän toimi Vihreiden nuorten ja opiskelijoiden liiton puheenjohtajana vuonna 2011 yhdessä Paloma Hannosen kanssa. Venetvaara oli Vihreiden puoluehallituksen jäsen 2011–2013. Hän on ollut myös Helsingin Vihreiden varapuheenjohtaja. Venetvaara on ollut ehdolla kunnallisvaaleissa 2008 saaden 122 ääntä ja kunnallisvaaleissa 2012 saaden 83 ääntä. Venetvaara on Valtion nuorisoasiain neuvottelukunnan varapuheenjohtaja 2011–2015. Venetvaara on toiminut myös Kestovaippayhdistyksen puheenjohtajana. Aiemmalta koulutukseltaan Venetvaara on kultaseppä. Nyt hän on valtiotieteiden ylioppilas Helsingin yliopistossa. == Lähteet == Luokka:Vihreiden nuorten puheenjohtajat Luokka:Syntymävuosi puuttuu Luokka:Elävät henkilöt
Evoluutio (Mayr)

Evoluutio () on Ernst Mayrin kirja evoluutiosta. Teos ilmestyi Tieteen huiput -sarjassa 2001 ja suomeksi 2003 WSOY:n kustantamana. == Lähteet == == Aiheesta muualla == * What Evolution Is. Edge.org. * Paul Raeburn: An Evolving Idea. The New York Times 16.12.2001. * Menno Schilthuizen: A Grand Old Synthesizer’s Overview. Science 4.1.2002. * Stephen Palumbi: Evolution, Synthesized . Harvard Magazine March-April 2002. * Anto Leikola: Ainesta evoluutioteorian klassikoksi. Helsingin sanomat 6.9.2003. * Osmo Tammisalo: Evoluutiobiologian hiljainen taustavaikuttaja . Tieteessä tapahtuu 6/2003. * Mikael Niku: Evoluutiosta arvovaltaisesti. Yliopisto 14/2003. * Penny Johnson: All about evolution and how we understand it today. Science File 13.9.2010. Luokka:Kirjat evoluutiosta Luokka:Vuoden 2001 kirjat Luokka:Yhdysvaltalaiset tietokirjat
Feng Zhe

Feng Zhe (s. 19. marraskuuta 1987 Sichuan) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti. Hän on erikoistunut nojapuille. Feng voitti Lontoon olympialaisissa 2012 kultaa nojapuilla ja joukkuekilpailussa. Hän on voittanut neljä MM-mitalia, joista kolme kultaista. Kantonin Aasian kisoista 2010 hän saavutti kaksi kulta- ja yhden hopeamitalin. == Lähteet == * Feng Zhe FIG Luokka:Kiinalaiset telinevoimistelijat Luokka:Kiinalaiset olympiavoittajat Luokka:Vuonna 1987 syntyneet Luokka:Elävät henkilöt
Zhang Chenglong

Zhang Chenglong (s. 12. toukokuuta 1989 Shandong) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti. Zhang kuului joukkuekilpailun olympiakultaa voittaneeseen Kiinan joukkueeseen Lontoossa 2012. Hän on voittanut seitsemän MM-mitalia, joista neljä kultaista. Kantonin Aasian kisoista 2010 hän saavutti kolme kultamitalia. == Lähteet == * Zhang Chenglong FIG * Saavutukset the-sports.org Luokka:Kiinalaiset telinevoimistelijat Luokka:Kiinalaiset olympiavoittajat Luokka:Vuonna 1989 syntyneet Luokka:Elävät henkilöt
Yan Mingyong

Yan Mingyong (, s. 24. maaliskuuta 1985) on kiinalainen telinevoimistelija ja maailmanmestari. Hän on erikoistunut renkaisiin. Yan on voittanut neljä MM- mitalia, joista kolme kultaista. == Lähteet == * Yan Mingyong FIG Luokka:Kiinalaiset telinevoimistelijat Luokka:Vuonna 1985 syntyneet Luokka:Elävät henkilöt
Formula 3 Euroseries -kausi 2010

Formula 3 Euroseries -kausi 2010 oli Formula 3 Eurosarjan kahdeksas kausi. Kausi alkoi Ranskan Paul Ricardin radalla ja päättyi Saksan Hockenheimringillä. Sarjan mestaruuden vei italialainen Edoardo Mortara, toiseksi sijoittui saksalainen Marco Wittmann ja kolmanneksi suomen Valtteri Bottas. ==Tallit ja kuljettajat== \- Kursivoitu, tarkoittaa vierailevaa kuljettajaa, joka ei ollut oikeutettu saamaan pisteitä. R = Sarjan tulokas kaudella 2010 Talli Nr. Kuljettaja Lisenssi Status Kisat ART Grand Prix 1 Valtteri Bottas Kaikki ART Grand Prix 2 Alexander Sims Kaikki ART Grand Prix 11 Jim Pla R Kaikki ART Grand Prix 30 Esteban Gutiérrez 2 Mücke Motorsport 3 Roberto Merhi Kaikki Mücke Motorsport 4 Carlos Muñoz R Kaikki Signature Team 5 Edoardo Mortara Kaikki Signature Team 6 Marco Wittmann Kaikki Signature Team 14 Laurens Vanthoor Kaikki Prema Powerteam 7 Nicolas Marroc Kaikki Prema Powerteam 8 Daniel Juncadella R Kaikki Motopark Academy 9 Adrian Quaife-Hobbs R 1-2 Motopark Academy 10 Matias Laine R Kaikki Motopark Academy 13 António Félix da Costa R Kaikki Motopark Academy 15 Kevin Magnussen R 3 Motopark Academy 16 Mika Mäki R 5-7 Motopark Academy 17 Tobias Hegewald R 8 Motopark Academy 18 Christopher Zanella 9 Motopark Academy 33 Christopher Zanella 5-7 Motopark Academy 31 Jimmy Eriksson R 2 Motopark Academy 34 Renger van der Zande 8 China Sonangol-Motopark 32 Luís Sá Silva R 2 Jo Zeller Racing 38 Sandro Zeller R 2, 9 Luokka:Formula 3 Euroseries -kaudet Luokka:Vuoden 2010 moottoriurheilu
Alain Bono

Mack Mboune Alain Elvis Bono, pelaajanimeltään Alain Bono (s. 19. joulukuuta 1983 Douala, Kamerun) on kamerunilainen jalkapalloilija, pelipaikaltaan keskikenttäpelaaja. Hän on pelannut urallaan useissa Euroopan maissa. ==Ura== * Bonon kasvattajaseura on pariisilainen Paris Saint-Germain * Bono teki ensimmäisen veikkausliigamaalinsa syksyllä 2011 Luokka:Kamerunilaiset jalkapalloilijat Luokka:Vuonna 1983 syntyneet Luokka:Elävät henkilöt
Tío Éllinas

Eftýchios ”Tío” Éllinas (, s. 27. tammikuuta 1992 Lárnaka) on kyproslainen moottoriurheilija. == Ura == Éllinas aloitti uransa Karting -sarjoissa voittaen kymmenen karting kilpailua Kyproksella. Lisäksi hän on voittanut ROK Cup International -kilpailun vuonna 2005 ja Grand Prix Shootout vuonna 2009. Vuonna 2010 Éllinas aloitti kilpa-uransa Britannian MSA Dunlop Formula Ford- sarjassa, jossa hän voitti 3 kilpailua ja sijoittui neljänneksi kokonaispisteissä. Vuonna 2011 Éllinas kilpaili Britannian Formula Renault- sarjassa, saavuttaen kaksi voittoa, kuusi kakkossijaa, seitsemän kolmossijaa ja 475 pitettä, joka sijoitti hänet kokonaispisteissä kolmanneksi. Vuonna 2012 Éllinas kilpaili GP3-sarjassa Marussia Manor Racing-tallissa. Hän voitti sarjan päätöskilpailun ja sijoittui kerran toiseksi. Loppupisteissä hän sijoittui kahdeksanneksi. Hänet nimettiin kauden päätteeksi Marussian nuorten kuljettajien ohjelmaan. Éllinas jatkoi GP3:ssa vuonna 2013. Hän ajoi avauskilpailun voittoon Espanjan Barcelonassa. Sen jälkeen hän saavutti kakkossijan Saksan kilpailusta. Hän johti sarjaa kauden puoliväliin asti, mutta ei pystynyt lopulta taistelemaan sarjan mestaruudesta. Hän otti voiton vielä Abu Dhabin päätöskilpailusta sijoittuen lopulta loppupisteissä neljänneksi. Vuonna 2014 Éllinas siirtyi kesken kauden GP2-sarjaan korvaten Jon Lancasterin MP Motorsport -tallissa. Hän ehti saavuttaa seitsemän pistettä kunnes hänet puolestaan korvattiin Marco Sørensenilla. Éllinas palasi takaisin GP2-sarjaan Rapax -tallin kuljettajaksi tuuraten Adrian Quaife-Hobbsia. Vuonna 2015 Éllinas kilpaili Formula Renault 3.5 -sarjassa. Hän saavutti kauden aikana kaksi voittoa ja yhden kolmossijan sijoittuen loppupisteissä neljänneksi. Tämän jälkeen Éllinas on ajanut Britannian Porsche Carrera Cup -sarjassa ja voitti sarjan mestaruuden vuonna 2018. Éllinas kilpaili myös Porsche Supercup -sarjassa vuosina 2019 ja 2021. == Formula 1 -ura == Vuonna 2013 Éllinas sai tilaisuuden testata Marussian Formula 1 -autoa Silverstonen nuorten kuljettajien testeissä. Hän oli näin ensimmäisen kyproslainen, joka pääsi ajamaan F1-autoa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2012 Marussia Manor Racing ESP FEA 7 ESP SPR 15 MON FEA 9 MON SPR 8 EUR FEA 4 EUR SPR 5 GBR FEA 6 GBR SPR 4 GER FEA 10 GER SPR 7 HUN FEA 13 HUN SPR 4 BEL FEA 4 BEL SPR Kesk. ITA FEA 2 ITA SPR 1 97 8. 2013 Marussia Manor Racing ESP FEA 1 ESP SPR 4 VAL FEA 6 VAL SPR 4 GBR FEA 5 GBR SPR 6 GER FEA 2 GER SPR 5 HUN FEA 11 HUN SPR 10 BEL FEA 8 BEL SPR Kesk. ITA FEA Kesk. ITA SPR 11 ABU FEA 7 ABU SPR 1 116 4. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2014 MP Motorsport BHR FEA BHR SPR ESP FEA 7 ESP SPR 11 MON FEA 10 MON SPR 22 AUT FEA 23 AUT SPR 22 GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR 7 22. 2014 Rapax RUS FEA 21 RUS SPR 14 ABU FEA ABU SPR 7 22. Luokka:Elävät henkilöt Luokka:Formula Renault 3.5 -kuljettajat Luokka:GP2-kuljettajat Luokka:GP3-kuljettajat Luokka:Porsche Supercup -kuljettajat Luokka:Kyproslaiset autourheilijat Luokka:Vuonna 1992 syntyneet
Belomorkanal

Belomorkanal on entisen Neuvostoliiton alueella valmistettava paperossi eli filtteritön savuke. Se on eräs maailman vahvimmista tupakkamerkeistä. Yksi paperossi sisältää 1,5–1,8 milligrammaa nikotiinia ja 30–35 milligrammaa tervaa.http://www.papirosi.com.ua/marki-papiros/papirosi-belomorkanal.html Nimensä se on saanut Vienanmeren–Itämeren kanavan mukaan. == Lähteet == Luokka:Tupakkamerkit
Volgograd-1

Volgograd-1 () Volgogradin kaupungin kaukoliikenteen päärautatieasema Venäjällä. Asemarakennus sijaitsee kaupungin ydinkeskustassa, noin 1,3 kilometriä Volgalta länteen. Asemarakennus samoin kuin miltei koko Volgogradin ja Saratovin alueiden rataverkot kuuluvat Venäjän rautateiden paikallisen Volganmaan rautatieyhtiön vastuulle (). Joulukuun 29. päivänä 2013 rautatieaseman turvatarkastuspisteessä tehtiin itsemurhaisku, jonka aiheuttaman räjähdyksen kerrottiin surmaneen ainakin 16 henkeä ja haavoittaneen noin 40 henkeä. Itsemurhapommittajaksi tunnistettiin nopeasti viranomaisten etsimä tšetšenialainen naishenkilö. Terroriteon toiseksi mahdolliseksi tekijäksi lisättiin muutamaa tuntia myöhemmin vielä tunnistamaton mieshenkilö. thumb|left|250px|Laiturinäkymä Volgogradin rautatieasemalle == Lähteet == ==Aiheesta muualla== * Lähijunien aikatauluja Volgogradin rautatieasemalle (rasp.yandex.ru) * Aikatauluhaku Volgogradin rautatieaseman kaukojunille (poezda.net) * Volgogradin asemasta vastaavan alueellisen rautatieyhtiön historiaa (privzd.rzd.ru) Luokka:Venäjän rautatieliikennepaikat Luokka:Volgogradin rakennukset ja rakennelmat Luokka:1860-luvulla rakennetut rautatieliikennepaikat
Takaisinheijastin

Takaisinheijastin on passiivinen laite tai rakenne, joka heijastaa valon, mikroaallot tai ääniaallot suoraan takaisin muotonsa ansiosta. Kuuhun on asennettu optisia takaisinheijastimia sitä varten, että niihin voi Maasta suunnata voimakkaan laserpulssin ja mitata valon paluuajan.Lunar Geophysics, Geodesy, and Dynamics Maanmittarit käyttävät niitä laseretäisyysmittarien kanssa. ==Katso myös== *Heijastin *Tutkaheijastin ==Lähteet== == Aiheesta muualla == Luokka:Optiset laitteet Luokka:Tutkatekniikka
Taidemuseo-ongelma

Taidemuseo-ongelma on paljon tutkittu matemaattinen ongelma geometrian osa- alueelta. Ongelmassa tarkoituksena on selvittää pienin mahdollinen vartijoiden määrä, joka riittää vartioimaan mielivaltaista yhtenäisen n-kulmion (n \in N) muotoista taidemuseota. Vartijoita kuvataan monikulmion sisään sijoitetuilla pisteillä v_n. Museon piste v_k on vartioitu, kun jostakin pisteestä v_n voidaan piirtää jana pisteeseen v_k ilman, että jana leikkaa monikulmion sivuja. Museo on vartioitu, kun sen kaikki pisteet ovat vartioituja. == Chvátalin taidemuseoteoreema== Kehittäjänsä Václav Chvátalin mukaan nimetty Chvátalin taidemuseoteoreema antaa ylärajan pienimmälle vartijoiden lukumäärälle, joka vaaditaan n-kulmion vartioimiseen. Teoreeman mukaan pienin tarvittava vartijoiden määrä on korkeintaan n/3. Joissakin tapauksissa tämä määrä on välttämätön, toisissa tapauksissa pienempikin vartijoiden määrä riittää. Chvatál itse julkaisi teoreemansa todistuksen vuonna 1975. Myöhemmin, vuonna 1978 Chvátalin taidemuseoteoreemaan esitti yksinkertaisemman todistuksen Steve Fisk. == Fiskin todistus lyhyesti== Fiskin todistus perustuu verkkoteoriaan ja on seuraavanlainen: Aluksi monikulmio jaetaan kolmioihin toisiaan leikkaamattomilla janoilla siten, että janojen päätepisteet ovat monikulmion kulmissa. Näin trianguloidusta monikulmiosta muodostuu verkko, jossa kolmioiden kärjet ovat verkon solmuja ja kolmioiden sivut kaaria. Verkon solmut väritetään kolmella eri värillä siten, että jokaisen kolmion kärjissä olevat solmut ovat keskenään eri väriset, ts. mitkään kaksi toisiinsa kaarella yhdistettyä solmua eivät ole samanväriset. Tällainen kolmiväritys on aina mahdollista tehdä kuvatulla tavalla muodostetusta verkosta. Tämä nähdään, kun muodostetaan verkko, jonka solmut ovat aiemman verkon kolmioiden sisällä ja kaaret yhdistävät aina vierekkäisten kolmioiden solmut toisiinsa. Näin syntynyt verkko on puu, jonka solmujen aste on korkeintaan 3. Väritys suoritetaan aloittamalla yhdestä kolmiosta ja siirtymällä puun oksia pitkin kolmiosta seuraavaan ja värittämällä seuraavan kolmion solmu viereisen kolmion solmujen värien perusteella. Koska puu ei ole syklinen, näin suoritetussa värityksessä ei synny ristiriitoja. Kun väritys on tehty, mitkä tahansa keskenään samanväriset solmut ovat mahdollisia paikkoja vartijoille, joilla koko monikulmio saadaan vartioitua. Kun valitaan sen väriset solmut, joita verkossa on vähiten, saadaan vartijoden lukumääräksi korkeintaan n/3. ==Ongelman variaatiot== Taidemuseo-ongelmasta on lukuisia eri variaatioita. Museon vaatimuksia muuttamalla ongelman ratkaisut muuttuvat. On osoitettu, että museon, jonka kaikki kulmat ovat suoria, vartioimiseen riittää aina n/4 vartijaa. Museon ulkopuolen vartiointia on myös tutkittu. Mielivaltaisen n-kulmion ulkopuolen vartiointiin tarvittavien vartijoiden pienimmän lukumäärän yläraja on n/2. Ongelma mutkistuu, jos tutkitaan kolmiulotteisia museoita. Tällöin museon vartioimiseen ei aina riitä edes se, että museon jokaisessa kärjessä on vartija. ==Aiheesta muualla== *. *. *. Luokka:Geometria Luokka:Matemaattiset ongelmat
Róisín-luokka

Róisín-luokka on Irlannin laivaston kahden ulkovartiolaivan muodostama alusluokka, jonka alukset valmistuivat 1999 ja 2001. == Suunnittelu == STX Canada Marine (aiemmin Kvaerner Masa Marine) suunnittelemat alukset ovat teräsrunkoisia. Niiden suunnittelu perustui vuonna 1995 valmistuneista Mauritanian laivaston Vigilant-luokan vartiolaivoista saatuihin kokemuksiin, mutta ilman helikoptereiden tarvitsemia tilavarauksia. Aluksilla on korkea automaatiotaso, mikä mahdollistaa pienehkön miehistön (vain 44 miestä). Miehistön tilat on tehty mukaviksi, mikä mahdollistaa pitkät yhtäjaksoiset partiomatkat. === Asejärjestelmät === Alusten pääaseena on etukannelle asennettu 76 millimetrin OTO Melara Compact, joka mahdollistaa ammunnan sekä ilma- että pintamaaliin. Tykin tulinopeus on 85 laukausta minuutissa. Lisäksi aluksella on kaksi 20 millimetrin Rheinmetall Rh202 -ilmatorjuntakanuunaa sekä kaksi 12,7 millimetrin Browning konekivääriä. thumb|left|LÉ Róisínin tulenjohtojärjestelmää Pääaseen tulenjohtojärjestelmänä on Ultra Electronicsin tuliasemajärjestelmä sekä Radamecin 1500 suuntain, joihin on kytketty TV- kamera, lämpötähtäin sekä laseretäisyysmittari. Järjestelmä kykenee havaitsemaan pienen aluksen jopa 12 kilometriin. Aluksella on lisäksi Kelvin Hughesin E-, F- ja I-alueen merivalvontatutka, joka on sijoitettu maston huippuun sillan yläpuolelle, sekä saman valmistajan I-alueen merenkulkututka. thumb|LÉ Róisínin 20 mm Rheinmetall RH202 Viestijärjestelmä koostuu VHF, HF, Inmarsat Global Maritime Distress Safety Systemistä (GMDSS) ja differentiaali GPS:stä sekä suojatusta viestinsiirrosta. === Propulsiojärjestelmä === Alusten voimanlähteenä on kaksi Wärtsilä 16V26 -meridieseliä, joista kummankin teho on 5 megawattia. Koneisiin on kytketty kaksi akselia, jotka pyörittävät Lipsin potkureita. Potkureiden halkaisija on 2 500 millimetriä ja suurin kierrosnopeus 300 kierrosta minuutissa. Propulsiojärjestelmä mahdollistaa 22 solmun maksiminopeuden sekä 6 000 merimailin toimintamatkan 15 solmun risteilynopeudella. Aluksille on asennettu Brunvollin FU45 CPP -keulasuihkut, jotka mahdollistavat tarkan ohjauksen sekä paikallapysymisen. Aluksissa on myös stabilisaattorit. == Alukset == thumb|LÉ Róisínin 6,5 metrin Deltan valmistama kumivene Kummallakin aluksella on kaksi 6,5 metrin Deltan kumivenettä Caley telineissä sekä Avonin 5,4 metrin kumivene. Róisín- luokkaWorldwarships.com - Roisin-luokka Nimi Telakka Kölinlasku Vesille Valmis Kohtalo LÉ Róisín Appledore Shipbuilders, North Devon kesäkuu 1998 13. syyskuuta 1999 15. joulukuuta 1999 - LÉ Niamh Appledore Shipbuilders - 10. helmikuuta 2001 18. syyskuuta 2001 - == Lähteet == *Naval-technology.com - Roisin class === Viitteet === *